Víkingur Ólafsvík gerði markalaust jafntefli við Njarðvík suður með sjó í gær . Leikurinn var heldur dauflegur , mikið um háar sendingar og kýlingar fram á við . Lítið var um marktækifæri og í raun má segja að hvort lið hafi aðeins fengið eitt marktækifæri í fyrri hálfleik . Helsti hasarinn varð undir lok hálfleiksins þegar Grindvíkingar vildu fá rautt spjald á Jón Pétur Pétursson , en þeir vildu meina að hann hefði reynt að gefa leikmanni Grindavíkur olnbogaskot . Dómarinn dæmdi hins vegar ekkert . Það sama var uppi á teningnum í síðari hálfleik og var markalaust jafntefli verðskuldað . Hvorugt liðið sýndi nokkur tilþrif og leikurinn var vægast sagt daufur . Eftir leikinn er Víkingur í sjöunda sæti með sextán stig , en í síðasta tölublaði var mishermt að liðið væri í fimmtánda sæti . Glöggir lesendur hafa séð að það er nokkuð erfitt í tólf liða deild , en þar sló saman því Víkingur var með fimmtán stig .